**DISPOZIŢIA nr. 493**

**din 22 iunie 2023**

**privind constituirea Unității de Implementare a Proiectului**

***Reducerea Riscului de Infecții Nosocomiale în Spitalul Clinic de Urgență pentru Copii***

Preşedintele Consiliului Judeţean Cluj,

Având în vedere referatul nr. 25492 / 22.06.2023, întocmit de Direcţia Dezvoltare şi Investiţii, Serviciul Managementul Proiectelor, privind constituirea Unității de Implementare a Proiectului *Reducerea Riscului de Infecții Nosocomiale în Spitalul Clinic de Urgență pentru Copii*

Ținând cont de:

* Hotărârea Consiliului Județean Cluj nr. 179/2022 privind aprobarea proiectului Reducerea Riscului de Infecții Nosocomiale în Spitalul Clinic de Urgență pentru Copii
* Ghidul Beneficiarului pentru investiţia specifică: I2.4. Echipamente și materiale destinate reducerii riscului de infecții nosocomiale din cadrul pilonului V: Sănătate şi rezilienţă instituţională - componenta 12: Sănătate - investiţia I1. Dezvoltarea infrastructurii medicale prespitaliceşti aprobat prin Ordinul Ministrului Sănătății nr. 2.735/2022;

În conformitate cu prevederile:

* art. 191 alin. (1) lit. e) și alin. (6) lit. b) din O.U.G. nr. 57/2019 privind Codul Administrativ, cu modificările și completările ulterioare;
* art. 44 din Legea privind finanțele publice locale nr. 273/2006, cu modificările și completările ulterioare;
* Ordonanței de urgență nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență cu completările și modificările ulterioare;
* Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare şi reziliență precum şi pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe

În temeiul drepturilor conferite prin art. 196 alin. (1) lit. b) din O.U.G. nr. 57/2019 privind Codul Administrativ, cu modificările și completările ulterioare.

**D I S P U N E:**

**Art. 1.** Se constituie Unitatea de Implementare a Proiectului *Reducerea Riscului de Infecții Nosocomiale în Spitalul Clinic de Urgență pentru Copii*  în următoarea componență:

| **Nr.** | **Nume şi Prenume** | **Rolul propus în proiect** | **Funcția în cadrul instituției** |
| --- | --- | --- | --- |
| 1. | Ana CORNESCU | Manager proiect | Consilier  Serviciul Managementul Proiectelor |
| 2. | Ambra SZASZ | Responsabil achiziții | Consilier achiziții publice  Serviciul Lucrări și Achiziții Publice |
| 3. | Lucia BURAC | Responsabil tehnic din partea Spitalul Clinic de Urgență pentru Copii | Director Medical |
| 4. | Claudia SUCIU | Responsabil tehnic din partea Spitalul Clinic de Urgență pentru Copii | Director de îngrijiri |
| 5. | Lia ORZEA | Responsabil tehnic din partea Spitalul Clinic de Urgență pentru Copii | Director Financiar |
| 6. | Florin BOBOȘ | Responsabil financiar | Consilier  Serviciul Financiar-Contabil |
| 7. | Dan Pop | Responsabil juridic | Șef Serviciu, Serviciul Juridic-Contencios Administrativ, Arhivă |
| 8. | Andra OLARU | Expert implementare | Consilier  Serviciul Managementul Proiectelor |
| 9. | Cosmina IRIMIEȘ | Expert implementare | Consilier  Serviciul Managementul Proiectelor |

**Art. 2. (1)** Unitatea de implementare a proiectului este responsabilă de realizarea activităţilor stabilite a fi efectuate în mod direct prin documentele proiectului, precum şi a celor care derivă din obligaţiile Județului Cluj faţă de autoritatea finanţatoare.

**(2)** Atribuțiile membrilor unității de implementare și activităţile prestate de către personalul desemnat la art. 1 vor fi reflectate corespunzător în cuprinsul fişei postului, conform prevederilor legale în vigoare.

**Art. 3.** Prezenta dispoziţie se comunică prin e-mail persoanelor desemnate la art. 1, Direcției Dezvoltare și Investiții şi Prefectului Judeţului Cluj.

**CONTRASEMNEAZĂ**

**PREŞEDINTE SECRETAR GENERAL AL JUDEŢULUI**

**ALIN TIȘE SIMONA GACI**